laion/Wikipedia-Exotic huggingface dataset:
মুন্নী বেগম

মুন্নী বেগম বাংলার নবাব মীর জাফরের দ্বিতীয় স্ত্রী ছিলেন। মুন্নী বেগম বালুকুন্দা,সিকান্দা,উত্তর প্রদেশে জন্মগ্রহণ করেন।তার মা তাকে ছোট বয়সেই বিশু নামক এক নর্তকীর কাছে বিক্রি করে দেন। বিশু তাকে নাচ শিখিয়ে তাকে নিজের নর্তকী দলের সদস্য করে নেয়।নর্তকীর দলটি ভারতের বিভিন্ন রাজপ্রাসাদে নৃত্য দেখাতো।তিনি তার সৌন্দর্যের জন্য খুব সহজেই সকলের নজর কাড়তে সক্ষম ছিলেন। বাংলার নবাব পরিবারের সদস্য ঘসেটি বেগম নওয়াজিস মোহাম্মদ খানের পালকপুত্র একরামুদ্দৌলার বিবাহ অনুষ্ঠানে মুন্নী বেগমদের নর্তকী দল আসে।বিয়ের আরো সুযোগের আশায় দলটি মুর্শিদাবাদেই থেকে যায়।মুন্নী বেগম সবচেয়ে সুন্দরী হওয়ার কারণে আলীবর্দি খানের প্রধান সেনাপতি মীর জাফরের নজর কাড়ে।মীর জাফর তাকে তার হারেমে নিয়ে যায়।চতুর মুন্নী বেগম খুব তাড়াতাড়ি হারেমের প্রধান হয়ে ওঠে।মীর জাফরের কাছে তার প্রথম স্ত্রী শাহ খানমের থেকেও প্রিয় হয়ে ওঠে।পলাশীর যুদ্ধে রবার্ট ক্লাইভ সিরাজউদ্দৌলাকে পরাজিত করলে মীর বাংলার নবাব হয় এবং মুন্নী বেগম নবাব-স্ত্রী হন।৫ ফেব্রুয়ারি ১৭৬৫ তারিখে মীর জাফর মারা গেলে তিনি বিধবা হন। মুন্নী বেগমের রবার্ট ক্লাইভের সাথে সুসম্পর্ক ছিলো।রবার্ট ক্লাইভ ৫ লাখ টাকার বিনিময়ে তাকে সাহায্য করার ওয়াদা করেন।টাকা দেয়ার ফলে তার পুত্রদের মসনদে বসা নিশ্চিত হয়।তিনি নবাব পরিবারের সবচেয়ে প্রভাবশালী মহিলা সদস্য হন।তিনি সম্পত্তি ও রাজপ্রাসাদের সবকিছু দেখভাল করতেন।তার পুত্র নাজিম উদ্দিন আলী খান নবাব হলে তার প্রভাব আরো বেড়ে যায়।১৭৬৬ সালে সে মারা গেলে আরেকপুত্র নজাবত আলী খান নবাব হয়।১৭৭০ সালে সেও মারা গেলে বাব্বু বেগমের পুত্র আশরাফ আলী খান নবাব হয়।যার ফলে রাজবাড়িতে তার প্রভাব কমে বাব্বু বেগমের প্রভাব বেড়ে যায়।তারপর তিনি নায়েব নাজিম ও রেজা খানকে দুর্নীতির অভিযোগে সরিয়ে দিতে ব্রিটিশ ইস্ট ইন্ডিয়া কোম্পানিকে সাহায্য করেন।রাণী ভবাণী তাকে পালকি উপহার দেয় যা বহন করতে ত্রিশ জন লোক লাগে।ত্রিশজন চাকরের খরচ দিতে একটি জমিও দেন। ১০ জানুয়ারি ১৮১৩ সালে ৯৩ বছর বয়সে তিনি মৃত্যুবরণ করেন। তার মৃত্যুর জন্য ফোর্ট উইলিয়ামে ইউনিয়ন জ্যাক অর্ধ উত্তোলন এবং ৯০ বার তোপধ্বনি করা হয়।তাকে তার স্বামী মীর জাফরের পাশে পারিবারিক কবরস্থানে কবর দেয়া হয়। Aftab, Tahera (১৯ অক্টোবর ২০১৮)। "Inscribing South Asian Muslim Women: An Annotated Bibliography & Research Guide"। BRILL – Google Books-এর মাধ্যমে।  শাহরিয়ার জেড. আর ইকবাল (২০১২)। "মুন্নী বেগম"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Khan, Abdul Majed (৩ ডিসেম্বর ২০০৭)। "The Transition in Bengal, 1756-75: A Study of Saiyid Muhammad Reza Khan"। Cambridge University Press – Google Books-এর মাধ্যমে।  Banerjee, A. C. (১৯ অক্টোবর ১৯৮৩)। "English Law in India"। Abhinav Publications – Google Books-এর মাধ্যমে।  McLane, John R. (২৫ জুলাই ২০০২)। "Land and Local Kingship in Eighteenth-Century Bengal"। Cambridge University Press – Google Books-এর মাধ্যমে।  "The Tombs of Murshidabad"। ৮ মার্চ ২০০৮।
সুইজারল্যান্ড জাতীয় অনূর্ধ্ব-১৭ ফুটবল দল

সুইজারল্যান্ড জাতীয় অনূর্ধ্ব-১৭ ফুটবল দল হল অনূর্ধ্ব-১৭ পর্যায়ে ফুটবলে সুইজারল্যান্ডের প্রতিনিধিত্বকারী দল। সুইজারল্যান্ডের ফুটবলের নিয়ন্ত্রণকারী সংস্থা সুইস ফুটবল অ্যাসোসিয়েশন এই দলের নিয়ন্ত্রণ করে। এই দলের প্রধান কোচ হাইনৎস মোসার। সুইজারল্যান্ড অনূর্ধ্ব-১৭ একবারের ফিফা অনূর্ধ্ব-১৭ বিশ্বকাপ বিজয়ী এবং একবারের উয়েফা ইউরোপীয় অনূর্ধ্ব-১৭ চ্যাম্পিয়নশিপ বিজয়ী। সোনালি রঙ সুইজারল্যান্ডের জয় নির্দেশ করে সুইজারল্যান্ড জাতীয় ফুটবল দল সুইজারল্যান্ড জাতীয় অনূর্ধ্ব-২০ ফুটবল দল টেমপ্লেট:সুইজারল্যান্ডের জাতীয় ফুটবল দল
পুরুষগণ (ভাস্কর্য)

পুরুষদের (আর্মেনীয়: Տղամարդիկ) আর্মেনিয়ার রাজধানী ইয়েরেভানে একটি সর্বসাধারণের জন্য ভাস্কর্য। আর্মেনীয় ভাস্কর ডাবিত মিনাসিহান দ্বারা ২০০৭ সালে নির্মিত, এটি একই নামের এডমন্ড কেওসানহানের ১৯৭২ সালের চলচ্চিত্রকে স্মরণ করে এবং এর মধ্যে চারটি মূর্তি রয়েছে, যারা চলচ্চিত্রের নক্ষত্র, যেমন অভিনেতা, মেহের মেক্টচিহান, আভিতিক গেভোরকহান, আরমেন আইভাজহান এবং আজাত শেন্টসদের চিত্রিত করে। City of Yerevan official information board, displayed next to the artwork "'Men' Statue - Yerevan: 'Men' Statue"। Armenian Heritage (ইংরেজি ভাষায়)। ১৬ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৫ মে ২০১৮।
সৌদি আরব জাতীয় অনূর্ধ্ব-১৭ ফুটবল দল

সৌদি আরব জাতীয় অনূর্ধ্ব-১৭ ফুটবল দল হল অনূর্ধ্ব-১৭ পর্যায়ে ফুটবলে সৌদি আরবের প্রতিনিধিত্বকারী দল। সৌদি আরবের ফুটবলের নিয়ন্ত্রণকারী সংস্থা সৌদি আরবীয় ফুটবল ফেডারেশন এই দলের নিয়ন্ত্রণ করে। এই দলের প্রধান কোচ স্টিভ কুপার। সৌদি আরব অনূর্ধ্ব-১৭ একবারের ফিফা অনূর্ধ্ব-১৭ বিশ্বকাপ বিজয়ী এবং দুইবারের এএফসি অনূর্ধ্ব-১৬ চ্যাম্পিয়নশিপ বিজয়ী। সোনালি রঙ ইংল্যান্ডে জয় নির্দেশ করে ফিফা অনূর্ধ্ব-১৭ বিশ্বকাপ চ্যাম্পিয়ন (১): ১৯৮৯ এএফসি অনূর্ধ্ব-১৬ চ্যাম্পিয়নশিপ চ্যাম্পিয়ন (২): ১৯৮৫, ১৯৮৮ তৃতীয় স্থান (২): ১৯৮৬, ১৯৯২ আরব কাপ অনূর্ধ্ব-১৭ চ্যাম্পিয়ন (১): ২০১১ রানার আপ (১): ২০১৪ টেমপ্লেট:সৌদি আরবের জাতীয় ক্রীড়া দল
দাউদকান্দি

দাউদকান্দি বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি দাউদকান্দি উপজেলার সদর। শহরটি দাউদকান্দি উপজেলার বৃহত্তম শহরাঞ্চল। বাংলাদেশ আদমশুমারী ২০১১ অনুযায়ী দাউদকান্দি শহরের মোট জনসংখ্যা ৪৬,২৫৬ জন যার মধ্যে ২২,৮৮৭ জন পুরুষ এবং ২৩,৩৬৯ জন নারী। এ শহরের পুরুষ এবং নারী অনুপাত ৯৮। শহরে মোট হোল্ডিং সংখ্যা রয়েছে ৯,৪০০টি। শহরটির অবস্থানের অক্ষাংশ ও দ্রাঘিমাংশ হল ২৩°৩১′৪৬″ উত্তর ৯০°৪৩′৪৬″ পূর্ব﻿ / ﻿২৩.৫২৯৪৮৪° উত্তর ৯০.৭২৯৫২৩° পূর্ব﻿ / 23.529484; 90.729523। সমুদ্র সমতল থেকে শহরটির গড় উচ্চতা ৮.১১ মিটার। ১৯৯৫ সালে দাউদকান্দি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দাউদকান্দি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৬টি মহল্লায় বিভক্ত । ১৩.১৮ বর্গ কি.মি. আয়তনের দাউদকান্দি শহর এলাকাটি দাউদকান্দি পৌরসভা দ্বারা পরিচালিত হয়। দাউদকান্দি শহরের স্বাক্ষরতার হার হলো শতকরা ৫৭.৪ ভাগ। "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৯। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।  "latitude, longitude and elevation of Daudkandi, Bangladesh"। distancesto.com। সংগ্রহের তারিখ ২০২০-০১-২১।
ফ্রঁসোয়া মিতেরঁ

ফ্রঁসোয়া মোরিস আদ্রিয়াঁ মারি মিতেরঁ (ফরাসি: François Maurice Adrien Marie Mitterrand; ফরাসি : [fʁɑ̃swa mɔʁis mitɛʁɑ̃] (শুনুন); ২৬ অক্টোবর ১৯১৬ – ৮ জানুয়ারি ১৯৯৬) ১৯৮১ থেকে ১৯৯৫ সাল পর্যন্ত ফ্রান্সের রাষ্ট্রপতি ছিলেন। তিনি ফ্রান্সের পার্তি সোসিয়ালিস্ত তথা সমাজতান্ত্রিক দলের নেতা ছিলেন। তিনি ১৯৮১ সালে ফরাসি পঞ্চম প্রজাতন্ত্রের ইতিহাসে প্রথম বামপন্থী রাষ্ট্রপতি হিসেবে দায়িত্ব গ্রহণ করেন। এরপর ৭ বছরের মেয়াদ পূর্ণ করার পর ১৯৮৮ সালের নির্বাচনে পুনরায় ৭ বছরের জন্য নির্বাচিত হন। মিতেরঁ ফ্রান্সে মৃত্যুদণ্ড বিলুপ্ত ঘোষণা করেন, সাপ্তাহিক কর্মসপ্তাহের সর্বোচ্চ দৈর্ঘ্য ৩৯ কর্মঘণ্টায় নামিয়ে আনেন এবং বেতার ও টেলিভিশনে সরকারি নিয়ন্ত্রণ হ্রাস করেন। জার্মান চ্যান্সেলর হেলমুট কোলের সাথে মাস্ট্রিখট চুক্তি সম্পাদন করে ইউরোপীয় একীভবনকে অগ্রসর করেন। তার সময়ে ফ্রান্সে সংস্কৃতি খাতে ব্যাপক বিনিয়োগ হয়। তার আমলে ফ্রান্সের একটি নতুন বিশালাকার জাতীয় গ্রন্থাগার নির্মাণ করা হয়। ১৯৯১ সালে মিতেরঁ প্রথম ও একমাত্র ফরাসি রাষ্ট্রপতি হিসেবে একজন মহিলা প্রধানমন্ত্রীকে (এদিত ক্রেসোঁ) নিয়োগ দান করেন। মিতেরঁ ১৯৯৬ সালে প্যারিসে প্রস্থিত গ্রন্থির কর্কটরোগের (প্রোস্টেট ক্যানসার) কারণে মৃত্যুবরণ করেন। Patrick Rotman et Jean Lacouture, "le roman du pouvoir" ওয়েব্যাক মেশিনে আর্কাইভকৃত ৩০ সেপ্টেম্বর ২০০৭ তারিখে, L'Express
নওয়াজিশ মুহম্মদ খান

নওয়াজিশ মুহম্মদ খান ছিলেন মুঘল আমলের জাহাঙ্গীরনগরের পঞ্চম নায়েব নাজিম। তিনি মুহম্মদ রাজা নামেও পরিচিত ছিলেন। তিনি তার বাবা হাজি আহমেদ ও চাচা আলীবর্দি খানের সাথে মুঘল সাম্রাজ্যের বাংলা সুবাহয়(বাংলা প্রদেশ) আসেন।তিনি ওড়িশার নায়েব নাজিম সুজাউদ্দিন খানের অধীনে কাজ করা শুরু করেন।সুজাউদ্দিন খান নবাব হলে তিনি মুর্শিদাবাদ শুল্ক বিভাগ তত্ত্বাবধায়কের দায়িত্বে কাজ করেন।তিনি আলীবর্দি খানের বড় মেয়ে মেহেরুন্নেসাকে (ঘসেটি বেগম) বিয়ে করেন।আলীবর্দি খান নবাব হলে তিনি খাস-সম্পত্তির দেওয়ান ও ঢাকার নায়েব নাজিম হিসেবে নিযুক্ত হন। তিনি হোসেন কুলী খানকে তার প্রতিনিধি নিযুক্ত করেন।অসুস্থতার কারণে তার স্ত্রী ও হোসেন কুলী খানই তার শাসনকার্য চালাতো। তাকে শাহমত জঙ্গ উপাধি দেওয়া হয়। তিনি নিঃসন্তান ছিলেন। তাই সিরাজউদ্দৌলার ভাই ইকরামউদ্দৌলাকে পালকপুত্র হিসেবে দত্তক নেন। কিন্তু সেও বসন্ত রোগে মারা যায়। ১৭৫৫ সালে তিনি মারা যান। Karim, Abdul (১২ অক্টোবর ১৯৬৪)। "Dacca: the Mughal capital"। Asiatic Society of Pakistan – Google Books-এর মাধ্যমে।  কে.এম করিম (২০১২)। "খান, নওয়াজিশ মুহম্মদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Khan, Muhammad Mojlum (২১ অক্টোবর ২০১৩)। "The Muslim Heritage of Bengal: The Lives, Thoughts and Achievements of Great Muslim Scholars, Writers and Reformers of Bangladesh and West Bengal"। Kube Publishing Ltd – Google Books-এর মাধ্যমে।
ওয়েব্যাক মেশিন

ওয়েব্যাক মেশিন  হল ওয়ার্ল্ড ওয়াইড ওয়েব এবং অন্যান্য ইন্টারনেট তথ্যের একটি ডিজিটাল আর্কাইভ। এটি ২০০১ সালে সান ফ্রান্সিসকো, ক্যালিফোর্নিয়া, মার্কিন যুক্তরাষ্ট্র ভিত্তিক একটি অলাভজনক প্রতিষ্ঠান ইন্টারনেট আর্কাইভ কর্তৃক চালু হয়। ইন্টারনেট আর্কাইভ ২০০১ সালের অক্টোবরে ওয়েব্যাক মেশিন চালু করে।  এটি ব্রুস গিলিয়েট ও ব্রেওস্টার কেলি কর্তৃক প্রতিষ্ঠিত হয় এবং আলেক্সা ইন্টারনেট উপাদান দ্বারা নিয়ন্ত্রিত হয়।  ২০০৯ সাল পর্যন্ত, ওয়েব্যাক মেশিনে প্রায় তিন পেটাবাইট তথ্য সংরক্ষিত হয়েছে এবং প্রতিটি মাসে যা প্রায় ১০০ টেরাবাইট হারে বৃদ্ধি পাচ্ছে। ২০০৩ সালে এ বৃদ্ধির হার ছিল মাসে ১২ টেরাবাইট। এসব তথ্য ক্যাপরিকর্ন টেকনোলজি কর্তৃক তৈরিরকৃত পেটাবক্স র‌্যাক সিস্টেমে সংরক্ষিত রাখা হয়। "Archive.org Site Info"। Alexa Internet। ১৮ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৬।  "WayBackMachine.org WHOIS, DNS, & Domain Info – DomainTools"। WHOIS। ২০২০-০৫-১৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৩।  "InternetArchive.org WHOIS, DNS, & Domain Info – DomainTools"। WHOIS। ২০২০-০৫-১২ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৩।
সিন্থিয়া বেন্ডলিন

সিন্থিয়া বেন্ডলিন মানব পাচারের বিরুদ্ধে একজন কর্মী। ২০০৮ সালের হিসাব অনুযায়ী তিনি আর্জেন্টিনা, ব্রাজিল ও প্যারাগুয়ে সীমান্তে ইন্টারন্যাশনাল অর্ডার ফর মাইগ্রেশনের পাল্টা-পাচারের তথ্য প্রচারণার ব্যবস্থাপক ছিলেন। তিনি আর্জেন্টিনা, ব্রাজিল এবং প্যারাগুয়েতে মানব পাচার মোকাবেলা করার বিষয়ে সেমিনারের নেতৃত্ব দিয়েছেন। মানব পাচারের বিরুদ্ধে তার কাজের কারণে বেন্ডলিন এবং তার পরিবারকে হুমকির মুখোমুখি হতে হয়েছে, এবং তাকে সরে আসতে বাধ্য করা হয়েছে। বেন্ডলিন ২০০৮ সালে ইন্টারন্যাশনাল উইমেন অব কারেজ অ্যাওয়ার্ড পুরস্কার পান। পুরস্কারের সময় তিনি বলেন, "এই [পুরস্কার] আমাদের জন্য নয়; এটা সবার জন্য যারা যুদ্ধ করছি। " তিনি ২০১৩ সালে সোরোপটিমিস্ট ইন্টারন্যাশনাল মিলেনিয়াম থেকে রুবি প্রাইজ পুরস্কার পান। "International Women of Courage Award Ceremony: 2008"। 2001-2009.state.gov। সংগ্রহের তারিখ ১ জুন ২০১৮।  "US Secretary of State Award Honours Two IOM Staff Members - International Organization for Migration"। ২৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১ জুন ২০১৮।  "IIP Publications -"। IIP Publications। সংগ্রহের তারিখ ১ জুন ২০১৮।  "IIP Publications -"। IIP Publications। সংগ্রহের তারিখ ১ জুন ২০১৮।  "AWIU » 2008 WOC – Cynthia Bendlin"। ২০১৩-১১-০৩ তারিখে মূল থেকে আর্কাইভ করা। সংগ্রহের তারিখ ২০১৮-০৭-২৯।  "Women From 8 Countries Honored"। সংগ্রহের তারিখ ১ জুন ২০১৮।  "IIP Publications -"। IIP Publications। সংগ্রহের তারিখ ১ জুন ২০১৮।
আইমান উমারোভা

আইমান উমারোভা (জন্ম জেমবাইল প্রদেশের, কাজাখস্তান) একজন কাজাখ মানবাধিকার আইনজীবী। ২০১৮ সালে তিনি ইন্টারন্যাশনাল উইমেন অব কারেজ অ্যাওয়ার্ড পুরস্কারটি পান। তিনি একটি প্রতিরক্ষা আইনজীবী এবং আলমাতি রিজিওনাল বার এসোসিয়েশনের সদস্য। তিনি রাষ্ট্রপতি প্রার্থী ভ্লাদিমির কোজলভকে প্রতিনিধিত্ব করেন। তিনি চরমপন্থী গোষ্ঠীর সাথে যুক্ত নারীদের পুনর্বাসনের জন্য কাজ করেন। ২০১৭ সালে নিজের কাজ সম্পর্কে তিনি বলেন - "ইসলামী চরমপন্থা এবং সন্ত্রাসবাদ মারাত্মক সমস্যা যা সরকারের প্রতিহত করা উচিত, তবে আমার কাজটি হচ্ছে নিশ্চিত করা যে সরকার তার কাজে গাফিলতি করছে না।" Morello, Carol (২০১৮-০৩-২৩)। "Melania Trump presents Women of Courage awards at State Department"। Washington Post (ইংরেজি ভাষায়)। আইএসএসএন 0190-8286। সংগ্রহের তারিখ ২০১৮-০৪-০৪।  "Human rights defender from Kazakhstan receives International Women of Courage Award"। akipress.com। সংগ্রহের তারিখ ২০১৮-০৪-০৪।  Editorial, Reuters। "Kazakh court orders release on parole of opposition activist Kozlov"। U.S. (ইংরেজি ভাষায়)। সংগ্রহের তারিখ ২০১৮-০৪-০৪।  Caravanserai। "Kazakhstan battles female radicalisation"। Caravanserai (ইংরেজি ভাষায়)। সংগ্রহের তারিখ ২০১৮-০৪-০৪।  "'Our Future Will Be Violent Extremism'"। Foreign Policy (ইংরেজি ভাষায়)। সংগ্রহের তারিখ ২০১৮-০৪-০৪।
জেমস কুক

ক্যাপটেন জেমস কুক (অক্টোবর ২৭, ১৭২৮ - ফেব্রুয়ারি ১৪, ১৭৭৯) ছিলেন একজন ইংরেজ নাবিক। ইউরোপীয় অভিযাত্রীদের মধ্যে তিনি প্রথম অস্ট্রেলিয়া মহাদেশের পূর্ব উপকূলে পদার্পণ করেন। এছাড়া তিনি হাওয়াই দ্বীপপুঞ্জেও পদার্পণ করেন। ক্যাপ্টেন জেমস কুক ক্যাপ্টেন জেমস কুক অষ্টাদশ শতাব্দীর প্রধান ইংরেজ অভিযাত্রী, নাবিক ও মানচিত্রবিদ। প্রশান্ত মহাসাগর, নিউজিল্যান্ড ও অস্ট্রেলিয়া ভ্রমণ করে তিনি প্রশান্ত মহাসাগরীয় অঞ্চলের মানচিত্র তৈরি করেন, যা পশ্চিমাঞ্চলের ভৌগোলিক রহস্য উন্মোচন করে। জেমস কুকের জন্ম ১৭২৮ সালের ৭ নভেম্বর ইংল্যান্ডের ইয়র্কশায়ারের মিডলস ব্রোর কাছাকাছি এক ছোট গ্রামে। তার বাবা ছিলেন খামারকর্মী। কয়লা বহনকারী একটি জাহাজে কুক জাহাজ চালানো শেখেন। ১৭৫৫ সালে  জেমস কুক ব্রিটিশ রয়েল নেভিতে যোগ দেন। ১৭৬৮ সালের ২৫ শে মে তারিখে তিনি প্রশান্ত মহাসাগরে একটি বৈজ্ঞানিক গবেষণাকাজের কমান্ডার নিযুক্ত হন। ১৭৬৮ থেকে ১৭৭১ সালে তিনি জাহাজে করে পৃথিবী প্রদক্ষিণ করেন এবং নিউজিল্যান্ড ও পূর্ব অস্ট্রেলীয় উপকূল অঞ্চল আবিষ্কার করেন। কুক তিন হাজার ২০০ কিলোমিটার অস্ট্রেলীয় উপকূল জরিপ করে অস্ট্রেলিয়া ও নিউগিনির মধ্যবর্তী জলপথের অস্তিত্ব সম্পর্কে নিশ্চিত হন। তিনিই প্রথম নিউজিল্যান্ড উপকূলের ম্যাপ তৈরি করেন। ১৭৭২ থেকে ১৭৭৫ সালে তিনি ‘রিজলিউশন’ ও ‘অ্যাডভেঞ্চার’ নামের দুটি জাহাজ নিয়ে দক্ষিণ প্রশান্ত মহাসাগর ও নিউ হেব্রাইডিস ভ্রমণ করে নিউ ক্যালেডোনিয়া ও নরফোক আবিষ্কার করেন। সেই অভিযানে তিনি প্রশান্ত মহাসাগরের নাতিশীতোষ্ণ অঞ্চলে অ্যান্টার্কটিকা মহাদেশের অবস্থান সম্পর্কেও ধারণা লাভ করেন। ১৭৭৮ সালে ক্রিসমাস ও হাওয়াই দ্বীপ আবিষ্কার করেন তিনি। কুকই সমুদ্রযাত্রায় প্রথম বিজ্ঞানসম্মত পদ্ধতি প্রয়োগ ও উন্নত প্রযুক্তি ব্যবহার করেন। জাহাজে যাত্রীদের স্কার্ভি রোগ প্রতিরোধে তিনি কার্যকর স্বাস্থ্যবিধি তৈরি করতে সক্ষম হয়েছিলেন। ১৭৭৯ সালের ১৪ ফেব্রুয়ারি হাওয়াই দ্বীপে তার মৃত্যু হয়। "James Cook | Biography, Accomplishments, Ship, Voyage Route, Family, Death, & Facts | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১১।  "BBC - History - Captain James Cook"। www.bbc.co.uk (ইংরেজি ভাষায়)। সংগ্রহের তারিখ ২০২২-০১-১১।
উইলিয়াম পাওয়েল

উইলিয়াম হোরাশিও পাওয়েল (ইংরেজি: William Horatio Powell; ২৯ জুলাই ১৮৯২ - ৫ মার্চ ১৯৮৪) ছিলেন একজন মার্কিন অভিনেতা। তিনি মেট্রো-গোল্ডউইন-মেয়ারের প্রধান তারকা ছিলেন এবং মির্না লয়ের সাথে জুটি বেঁধে ১৪টি চলচ্চিত্রে অভিনয় করেন। তন্মধ্যে রয়েছে ড্যাশিয়েল হ্যামেটের সৃষ্ট নিক ও নোরা চার্লস চরিত্র অবলম্বনে থিন ম্যান চলচ্চিত্র ধারাবাহিক। পাওয়েল দ্য থিন ম্যান (১৯৩৪), মাই ম্যান গডফ্রি (১৯৩৬) ও লাইফ উইথ ফাদার (১৯৪৭) চলচ্চিত্রের জন্য তিনবার শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। পাওয়েল ১৮৯২ সালের ২৯শে জুলাই পেন্সিল্‌ভেনিয়া অঙ্গরাজ্যের পিট্‌সবার্গে জন্মগ্রহণ করেন। তার পিতা হোরাশিও ওয়ারেন পাওয়েল এবং মাতা নেটি ম্যানিলা (জন্মনাম: ব্র্যাডি)। তিনি তার পিতামাতার একমাত্র সন্তান। একাডেমি পুরস্কার মনোনীত: শ্রেষ্ঠ অভিনেতা - দ্য থিন ম্যান (১৯৩৪) মনোনীত: শ্রেষ্ঠ অভিনেতা - মাই ম্যান গডফ্রি (১৯৩৬) মনোনীত: শ্রেষ্ঠ অভিনেতা - লাইফ উইথ ফাদার (১৯৪৭) নিউ ইয়র্ক ফিল্ম ক্রিটিকস সার্কেল পুরস্কার বিজয়ী: শ্রেষ্ঠ অভিনেতা - লাইফ উইথ ফাদার ও দ্য সিনেটর ওয়াজ ইনডিসক্রিট (১৯৪৭) একাডেমি পুরস্কারের মনোনয়নপ্রাপ্ত অভিনয়শিল্পীদের তালিকা "William Powell"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১৮।  "William Powell | American actor"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২৯ জুলাই ২০১৮।  উইকিমিডিয়া কমন্সে উইলিয়াম পাওয়েল সংক্রান্ত মিডিয়া রয়েছে। প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ১১ অক্টোবর ২০০৮ তারিখে ইন্টারনেট ব্রডওয়ে ডেটাবেজে উইলিয়াম পাওয়েল (ইংরেজি) ইন্টারনেট মুভি ডেটাবেজে উইলিয়াম পাওয়েল  (ইংরেজি) টার্নার ক্লাসিক মুভিজ ডেটাবেজে উইলিয়াম পাওয়েল (ইংরেজি) ফাইন্ড এ গ্রেইভে উইলিয়াম পাওয়েল  (ইংরেজি)
মুডস কনডম

মুডস কনডম হচ্ছে ভারতের অন্যতম একটি জনপ্রিয় কনডম ব্র্যান্ড। ১৯৬৮ সালের মাঝখান দিকে যাত্রা শুরু হওয়া এই মুডস কনডম ছিলো নিরোধ কনডমের পরে চালু হওয়া দ্বিতীয় ভারতীয় কনডম। বিশ্বের প্রায় ৩০টি দেশে মুডস কনডম পাওয়া যায়, আফ্রিকা মহাদেশ সহ সংযুক্ত আরব আমিরাত এবং দক্ষিণ আমেরিকার দেশে এই কনডম বিক্রি হয়। ভারত সরকারের ছোটো পরিবার, সুখী পরিবার ক্যাম্পেইনের পর ১৯৬৬ সালে স্বাস্থ্য ও পরিবার কল্যাণ মন্ত্রণালয় প্রাকৃতিক রাবার সমৃদ্ধ প্রদেশ কেরালাতে এইচএলএল লাইফকেয়ার লিমিটেড (এইচএলএল - হিন্দুস্তান ল্যাটেক্স লিমিটেড) নামের একটি কারখানা খোলে। এইচএলএল এটার প্রথম প্ল্যান্ট পিরুরকাড়াতে খুলেছিলো, এরপর ১৯৮৫তে বেলগাউমতে তৃতীয় এবং চতুর্থ প্ল্যান্ট খোলা হয়। দুই বছর পর এইচএলএল মুডস নামটা বিকশিত করে। মুডস কনডমের প্রথম বিজ্ঞাপন ছিলো মুডস প্লিজ নামে, এবং এটা সফল ছিলো মানুষের দৃষ্টি আকর্ষণ করতে। ২০০৪ সালে মধ্যপ্রাচ্য তে মুডস রপ্তানী করা শুরু হয়। ২০০৭ সালের নভেম্বর মাসে মুডস এর পিরুরকাড়াতে আরো একটি বড়ো কারখানা খোলা হয়। ২০০৯ সালের মার্চে তিরুবনন্তপুরমতে মুডসপ্ল্যানেট নামে কনডমটির খুচরা বিক্রি হওয়ার জন্য একটি বড় দোকান খোলা হয়। কনডমটির অনেকগুলো বিজ্ঞাপন বের করা হয়েছে, অনেক বিজ্ঞাপন ক্যাম্পেইনগুলোর মধ্যে মাই ম্যান ক্যাম্পেইন ভালোই জনপ্রিয় ছিলো। কনডমটির লোগোর ডাবল ও (O) এর সংযুক্তি দ্বারা নারীপুরুষের যৌনবন্ধনের প্রতি ইঙ্গিত করা হয়েছে। কামসূত্র (কনডম) http://www.moodsplanet.com http://www.lifecarehll.com/page/render/reference/Social_Marketing http://articles.economictimes.indiatimes.com/2011-12-07/news/30485791_1_hll-lifecare-m-ayyappan-brand PSI Research Summary - Output Tracking Surveys – Round One, December 2006 অফিসিয়াল ওয়েবসাইট
রেমন্ড ম্যাসি

রেমন্ড হ্যার্ট ম্যাসি (ইংরেজি: Raymond Hart Massey; ৩০ আগস্ট ১৮৯৬ - ২৯ জুলাই ১৯৮৩) ছিলেন একজন কানাডীয়-মার্কিন অভিনেতা, পরিচালক ও প্রযোজক। তিনি তার মঞ্চে প্রশিক্ষণপ্রাপ্ত কণ্ঠের জন্য পরিচিত ছিলেন। অ্যাব লিংকন ইন ইলিনয় (১৯৪০) চলচ্চিত্রে নাম ভূমিকায় অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অপর একটি বিখ্যাত চরিত্র হল এনবিসি টেলিভিশনের ধারাবাহিক ডক্টর কিলডেয়ার (১৯৬১-১৯৬৬)-এ ডক্টর গিলস্পি। ম্যাসি ১৮৯৬ সালের ৩০শে আগস্ট অন্টারিও অঙ্গরাজ্যের টরন্টো শহরে জন্মগ্রহণ করেন। তার মাতা অ্যানা (প্রদত্ত নাম: ভিনসেন্ট) মার্কিন ছিলেন। তার পিতা চেস্টার ড্যানিয়েল ম্যাসি ছিলেন ম্যাসি-হ্যারিস ট্রাক্টর কোম্পানির মালিক এবং হার্ট ম্যাসির পুত্র ও ড্যানিয়েল ম্যাসির দৌহিত্র। ম্যাসি পরিবার ১৮১২ সালের যুদ্ধের কয়েক বছর পূর্বে নিউ ইংল্যান্ড থেকে কানাডা আসে, এবং তাদের পূর্বপুরুষেরা ইংল্যান্ড হতে ১৬৩০-এর দশকে ম্যাসাচুসেটস উপনিবেশে আসে। ম্যাসি অল্প কিছুদিন আপার কানাডার উচ্চ মাধ্যমিক স্কুলে পড়াশোনা করেন এবং পরে অন্টারিওর অকভিলের অ্যাপলবাই কলেজে ভর্তি হন। তিনি টরন্টো বিশ্ববিদ্যালয়ে কয়েকটি কোর্স করেন এবং সেখানে তিনি কাপা আলফা সোসাইটির সক্রিয় সদস্য ছিলেন। "Raymond Massey - Canadian-American actor, director, and producer"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২৯ জুলাই ২০১৮।  "Cawthra Square House"। ২০০৮-০৯-০৬ তারিখে মূল থেকে আর্কাইভ করা। সংগ্রহের তারিখ ২০১৮-০৮-৩০।  "northernstars.ca Profile of Raymond Massey"। ২০০৬-০২-০৯ তারিখে মূল থেকে আর্কাইভ করা। সংগ্রহের তারিখ ২০১৮-০৮-৩০।  উইকিমিডিয়া কমন্সে রেমন্ড ম্যাসি সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে রেমন্ড ম্যাসি (ইংরেজি) ইন্টারনেট মুভি ডেটাবেজে রেমন্ড ম্যাসি  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে রেমন্ড ম্যাসি রটেন টম্যাটোসে রেমন্ড ম্যাসি (ইংরেজি) ফাইন্ড এ গ্রেইভে রেমন্ড ম্যাসি  (ইংরেজি)
মেহগনি

মেহগনি একটি বৃক্ষ জাতীয় উদ্ভিদ বিশেষ। মেহগনি বাংলাদেশের নিজস্ব গাছ না হলেও আর্থিক লাভের কারণে বর্তমানে ব্যাপকভাবে এ গাছের চারা রোপণ করা হয়ে থাকে। ফলে বাংলাদেশের আনাচে-কানাচে এ গাছের আধিক্য লক্ষ্য করা যায়। পোকামাকড় দমন করতে মেহগনি গাছের বীজ থেকে তৈরি তেল বিশেষ উপযোগী।এর বৈজ্ঞানিক নাম 𝘚𝘸𝘪𝘦𝘵𝘦𝘯𝘪𝘢 𝘮𝘢𝘤𝘳𝘰𝘰𝘱𝘩𝘺𝘭𝘭𝘢 আসবাবপত্র তৈরীতে এর কাঠ ব্যবহৃত হয়। তবে ভিনদেশী এ গাছের উপকারী দিকের পাশাপাশি অপকারী দিকও রয়েছে। মেহগনি গাছের পাতার ক্ষতিকারক রস মাটিকে অনুর্বর করে তোলে, কোনো কীটপতঙ্গ বাঁচতে পারে না। এ গাছের ফল কোন পশু-পাখি ভক্ষণ করে না এবং কোন পাখি গাছটিতে বাসা বাঁধে না। এ গাছের পাতা পানিকে মারাত্নকভাবে দূষিত করে। ফলে চাষের মাছ সেখানে তেষ্টাতে পারে না। এ গাছ হাঁস-মুরগি ও পাখিদের ক্ষতিকর নিউ ক্যাসেল রোগের জন্য দায়ী। বৃক্ষরোপণের আনুষ্ঠানিকতা ও কাটার উৎসব; গওহার নঈম ওয়ারা; দৈনিক প্রথম আলো (২৯ জুলাই, ২০১৮ তারিখে প্রকাশিত) অতিরিক্ত মেহগনি রোপণের ভয়ঙ্কর পরিণতি- দৈনিক মানবকন্ঠ (০৬ জুলাই, ২০১৭ তারিখে সংগৃহিত)[স্থায়ীভাবে অকার্যকর সংযোগ]
ফেরিদি রুশিটি

ফেরিদি রুশিটি একজন কসোভান মানবিক অধিকার কর্মী এবং কসোভো সেন্টার ফর রিহ্যাবিলিটেশন অব টর্চার ভিকটিমসের(কেআরসিটি) পরিচালক। ফেরিদি রুশিটি ইন্টারন্যাশনাল উইমেন অব কারেজ অ্যাওয়ার্ড পুরস্কার লাভ করেন। ফেরিদি রুশিটি ইউনিভার্সিটি অব মেডিসিন,তিরানা থেকে ১৯৯৭ সালে স্নাতক ডিগ্রী করেন। ১৯৯৮ থেকে ১৯৯৯ সাল যুদ্ধের ফলে, কসোভো থেকে ৪৫ জন স্বাস্থ্যকর্মীর একটি দল নিয়ে তিনি সংগঠন করেন, নতুনদের প্রত্যাবর্তন এবং অত্যাচারে শিকারদের জন্য। যুদ্ধের শিকার গ্রস্ত হিসেবে ক্ষতিগ্রস্তদের জন্য ক্ষতিপুরন ব্যবস্থা নেয়া হয় প্রায় এক দশকেরও বেশি সময় পর। ২০১৮ সালের ফেব্রুয়ারি মাস থেকে তারা কার্যক্রম শুরু করে। উত্তরজীবীরা $ ২৮০ ডলার (প্রায় ২২৮ ইউরো) মাসিক ক্ষতিপূরণ হিসেবে পেতে পারবে। "Feride Rushiti merr Çmimin Ndërkombëtar për Gratë e Guximshme"। KOHA.net (আলবেনীয় ভাষায়)। ২০১৮-০৩-২২। ২০১৯-০৮-১১ তারিখে মূল থেকে আর্কাইভ করা। সংগ্রহের তারিখ ২০১৮-০৭-১৯।  "Feride Rushiti, fituese e çmimit për gra të guximshme"। VOA (আলবেনীয় ভাষায়)। ২০১৯-০৮-১১ তারিখে মূল থেকে আর্কাইভ করা। সংগ্রহের তারিখ ২০১৮-০৭-১৯।  "Feride Rushitit do t'i ndahet Çmimi Ndërkombëtar për Gratë e Guximshme"। Telegrafi (ইংরেজি ভাষায়)। ২০১৮-০৩-২২। ২০১৮-০৮-২৩ তারিখে মূল থেকে আর্কাইভ করা। সংগ্রহের তারিখ ২০১৮-০৭-১৯।  "Feride Rushiti nderohet nga Departamenti Amerikan i shtetit me çmimin "Gratë e guximshme""। Ministry of Foreign Affairs - Republic of Kosovo। সংগ্রহের তারিখ ২০১৮-০৭-১৯।  "Not All Kosovar Women Raped During War With Serbia Apply For Compensation"। NPR.org (ইংরেজি ভাষায়)। সংগ্রহের তারিখ ২০১৮-০৭-১৯।
সিলেট ধর্মপ্রদেশ

সিলেট ধর্মপ্রদেশ (লাতিন: Dioecesis Sylhetensis) হচ্ছে বাংলাদেশে অবস্থিত একটি ধর্মপ্রদেশ, যা সিলেট, সুনামগঞ্জ, হবিগঞ্জ, ও মৌলভীবাজার জেলা নিয়ে গঠিত। এটি ঢাকার পুরোহিত অঞ্চলের মধ্যে পড়েছে। সিলেটের বিশপ (রোম্যান) বিশপ বিজয় নিচেফোরাস ডি'ক্রোজ, ও.এম.আই. (জুলাই ৮, ২০১১– বর্তমান) সিলেট ধর্মপ্রদেশ ৩০শে সেপ্টেম্বর, ২০১১ সালে প্রতিষ্ঠা লাভ করে। পোপ ষোড়শ বেনেডিক্টের এক ঘোষণার মাধ্যমে ২০১১ সালের ৮ই জুলাই এলাকাটি এই মর্যাদা অর্জন করে। নবগঠিত এই এলাকার আয়তন ১২,৫৯৫ বর্গ কিমি যা সিলেটের চারটি জেলাকে অন্তর্ভুক্ত করেছে। এর মোট জনসংখ্যা ১ কোটি, যার মধ্যে ১৭,০০০ ক্যাথোলিক বিশ্বাসী রয়েছে। Catholic Hierarchy
পশ্চিম কেপ

পশ্চিম কেপ প্রদেশ বা ওয়েস্টার্ন কেপ (আফ্রিকান: ওয়েস-ক্যাপ; জোসা: ইথশোনা-কোলোনি) দক্ষিণ আফ্রিকার একটি প্রদেশ, যা দেশের দক্ষিণ-পশ্চিম উপকূলে অবস্থিত। এটি মোট ১,২৯,৪৪৯ বর্গ কিলোমিটার (৪৯,৯৮১ বর্গ কিলোমিটার) এলাকা নিয়ে দেশের নয়টি প্রদেশের মধ্যে চতুর্থ বৃহত্তম প্রদেশ এবং ২০১৮ সালের হিসাবে আনুমানিক ৬.৬ মিলিয়ন জনসংখ্যা সহ এটি দেশের তৃতীয় বৃহত্ত জনসংখ্যা বিশিষ্ট প্রদেশ। [3] এই প্রদেশ বা রাজ্যের বাসিন্দাদের প্রায় দুই তৃতীয়াংশ কেপ টাউন শহরের মহানগরী এলাকায় বাস করে, যা প্রাদেশিক রাজধানী শহর। পূর্ব কেপ প্রদেশের অংশ থেকে ১৯৯৪ সালে পশ্চিম কেপ প্রদেশ বা ওয়েস্টার্ন কেপ তৈরি করা হয়েছিল। ২০০৮ সালে পশ্চিম কেপের মোট জিডিপি ছিল আর২৬৮বিএন, যার ফলে রাজ্যটি দেশটির মোট জিডিপির ১৪% যোগান দেয় এবং প্রদেশটি দেশের মধ্যে জিডিপিতে দ্বিতীয় বৃহত্তম অবদানকারী। এটি দেশের দ্রুততম ক্রমবর্ধমান অর্থনীতির একটি, ২০০৮ সালে ৪% বৃদ্ধি পেয়েছে এবং ২০১১ সালে এটি ৩.২% হতে পারে বলে আশা করা যায়। প্রদেশটির বেকারত্বের হার ২০%, যেখানে ২০০৯ সালে দেশটির জাতীয় গড় দাঁড়ায় ২৩%, যা দেশটির বেকারত্বের হার তুলনায় প্রদেশটির বেকারত্বের হার কম। যদিও এখনও পর্যন্ত আন্তর্জাতিক মানগুলি দ্বারা অত্যন্ত উচ্চ এবং অসম। ২০০৩ সালে দক্ষিণ আফ্রিকার গড় মানব উন্নয়ন সূচক ০.৬৬৭৫ এর তুলনায় পশ্চিম কেপের মানব উন্নয়ন সূচক ০.৭৭০৮, যা দেশের মধ্যে সর্বোচ্চ। Census 2011: Census in brief (পিডিএফ)। Pretoria: Statistics South Africa। ২০১২। আইএসবিএন 9780621413885।  Mid-year population estimates, 2018 (পিডিএফ) (প্রতিবেদন)। Statistics South Africa। ৩১ জুলাই ২০১৮। পৃষ্ঠা 2। সংগ্রহের তারিখ ২৯ জুলাই ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Western Cape Economic Overview"। Westgro। ২৫ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৪ মে ২০১১।  Western Cape economy with Alan Winde। Cape Town, South Africa: ABNDigital। ১৮ জানুয়ারি ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "PROVINCIAL GOVERNMENT OF THE WESTERN CAPE: OVERVIEW"। Cape Gateway। সংগ্রহের তারিখ ১৭ আগস্ট ২০১১।  Adelzadeh, Asghar; ও অন্যান্য। South Africa Human Development Report 2003 (পিডিএফ)। Cape Town: Oxford University Press। পৃষ্ঠা 282। আইএসবিএন 978-0-19-578418-3। ১৯ জানুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জুলাই ২০১৮।